text: [{"text_idx": "#000003", "text": "Twakagwisya kufumbwa cakalembedwe eeco sunu ncotubwene kuti mulumbe watakaluleme kweendelanya ambotuteelela zidinto zili 7. Sunu, tulizyi kumwi katuyaa kukkazyika camba kuti bbuku lilaa zidinto zili 7 lijisi zintu zyoonse zilangilwa kucitika eezyo nzyaakatondezyegwa Johane Muyubunuzi mumundando waciindi kuzwa naakali kupona Johane kusikila kumamanino aaciindi."}, {"text_idx": "#000007", "text": "Mbuli mboobona kale, zisinsyo zili 5 zyakajulwa kaindi, lino tulindizya buyo kumwi katupailila kuti cisinsyo cacisambomwe cijulwe kufumbwa ciindi."}, {"text_idx": "#000010", "text": "Twakasika lino ambaakani yakubalila mazuba aali 45 aakusalazyigwa, kwiinda mukujokela kucishinshimi cokwa Daniel 12. \u201cLino kuzwa ciindi eeco zipaizyo zyabuzuba abuzuba noziyoolesyegwa, kwaakubikkwa cisesemyo ca lunyonyooko kuyooba mazuba aali cuulu amyaanda yobilo amakumi aali fuka. Ulilelekedwe ooyo uulindilila kusika kumamanino aamazuba aali cuulu amyaanda yotatwe amakumi otatwe aasanu.\u201d Daniele 12:11-12. Mazuba aali 1290, mazuba eeni ncobeni aayiminina ciindi eelyo 'cisesemyo citeeli calunyonyooko' nocinoolela atalaa nyika. Tulizyi kuzwa mubbuku lya Ciyubunuzyo 11 kuti 'munzi uusetekene uyoolyataukwa kunsaa matende kwa myezi makumi one ayobile'. Ndendilyo eelyo cisesemyo cinyonyoona' nocinoolela alimwi ciyootola myezi makumi one ayobile (42) a mazuba aali 1260. Daniele 12 awalo ulayumya kwaambilizya mukampango 7 ciindi cilamfu boobo ' kuti ciyooba ciindi, ziindi, akwiinda akati ciindi comwe; mpoonya walo uyoomanizya kutapaula bantu basetekene.' Eeco ciindi camyaka iili 3.5 cileelene a mazuba aali 1260, nokuba myezi iili 42. Swebo tweelede kukoszya makani kuti mazuba aayimpene akataa mazuba aali 1290 amazuba aali 1260, eeco nciindi ceelede kuba ciindi Taata ncaakabikka cakulekela manyongwe amapenzi aacaalizya aali 7 aatanabwene kuti afwanyaune zintu abantu atalaa nyika. Daniele wakaambilwa kuti cisesemyo citeeli ciyootola mazuba aali 1290, mpoonya bantu Bakwe bayootapaulwa muzibaka zyaandeene kwamazuba aali 1260; aboobo aayo mazuba aali 30 aayimpene akataa ziindi zyobile eezyo ngamazuba ncobeni aabikkidwe kuti akasike mapenzi aatanabwenwe aacaalizya aali 7. Bukali bwa Taata Yahuwah buyoolibonya mumanyongwe aali 14. Mapenzi mataanzi aali 7 ayitwa kuti myeembo, alimwi ayoosika eelyo mulyango wa \u014banda yakazekelo Yakwe nuucijulidwe. Nokuba boobo, eelyo mapenzi aacaalizya aali 7 aakusika, mulyango wa \u014banda yakazekelo unoojalidwe kale kwa lyoonse kukabe kutamani"}]